
REPUBLIKA HRVATSKA
KOPRIVNIČKO-KRIŽEVAČKA ŽUPANIJA
                 OPĆINA HLEBINE
                OPĆINSKO VIJEĆE 

[bookmark: _Hlk166059162]KLASA: 024-02/26-01/03
URBROJ: 2137-7-26-2
Hlebine, 10. kolovoza 2026.
Z A P I S N I K

	sa 8. sjednice Općinskog vijeća Općine Hlebine,  održane dana 10. kolovoza 2026. godine u zgradi Općine Hlebine, Trg Ivana Generalića 1, s početkom u 16:00 sati.
	Sjednica je sazvana sazivom KLASA: 024-02/26-01/03, URBROJ: 2137-7-26-1, od  4. kolovoza 2026. godine.
	Sjednicu Općinskog vijeća Općine Hlebine otvara predsjednik Općinskog vijeća Općine Hlebine. Pozdravlja sve prisutne. 
	Nakon izvršene prozivke, konstatira da sjednici  prisustvuje 7 članova  Općinskog vijeća.

PRISUTNI:							     ODSUTNI:    
1.	Andjelko Belec, 						1. Matija Imbriovčan, 		
2.	Zvonko Trtanj, 						2. Davor Čajkulić – ispričan, 
3.	Radmila Kolarek, 
4.	Milan Horvat, 
5.	Magdalena Štrfiček, 
6.	Marija Zlatar,
7. 	Zlatko Vuljak, 


OSTALI PRISUTNI: 
1. Božica Trnski – općinska načelnica, 
2. Viktorija Kikovski, pročelnica, 
3. Slobodanka Sekulić – komunalno-poljoprivredni redar, 
4. Đurđica Kovaček - zapisničar, 

	Predsjednik: Pozdravljam sve prisutne članove Općinskog vijeća, općinsku načelnicu, pročelnicu i službenice. 
	Dajem na glasovanje zapisnik sa 7. sjednice. Da li ima nadopuna ili ispravak? Ako nema molim da podizanjem ruke prihvatimo zapisnik sa 7. sjednice. Tko je za prihvaćanje zapisnika?

Utvrđujem da je Zapisnik sa 7. sjednice prihvaćen jednoglasno sa 7 glasova „za“ (7 nazočnih). 

U materijalima za sjednicu primili se prijedlog Dnevnog reda za 8. sjednicu. Da li ima nadopune Dnevnog reda. Obzirom da nema dajem Dnevni red na usvajanje. Tko je za, protiv, suzdržan? 

(nakon glasovanja) 

Utvrđujem da je dnevni red prihvaćen jednoglasno i glasi: 

D n e v n i    r e d :    

1. Donošenje Odluke o plaći i drugim pravima iz rada općinskog načelnika Općine Hlebine koji dužnost obavlja profesionalno,
2. Donošenje Pravilnika o provedbi postupaka jednostavne nabave,
3. Donošenje Odluke  ostvarivanju prava na sufinanciranje troškova kupnje zbirki zadataka i radnih bilježnica za učenike polaznike osnove škole s prebivalištem na području Općine Hlebine u školskoj godini 2026/2027.,
4. Donošenje Odluke o ostvarivanju prava na sufinanciranje troškova kupnje udžbenika za učenike polaznike srednjih škola s prebivalištem na području Općine Hlebine u školskoj godini 2026/2027.,
5. [bookmark: _Hlk237873361]Donošenje Odluke o isplati dodatnih sredstava RKT Župi svete Katarine Hlebine, 
6. Odluka o financiranju mikročipiranja pasa sa području Općine Hlebine,
7. Razno.


TOČKA 1.
DONOŠENJE ODLUKE O PLAĆI I DRUGIM PRAVIMA IZ RADA OPĆINSKOG NAČELNIKA OPĆINE HLEBINE KOJI DUŽNOST OBAVLJA PROFESIONALNO


	Predsjednik: U materijalima za sjednicu primili ste prijedlog Odluke o plaći i drugim pravima iz rada općinskog načelnika Općine Hlebine koji dužnost obavlja profesionalno. Molim gosp. Kovaček za pojašnjenje prijedlog Odluke. 

Đurđica Kovaček: Općinska načelnica Općine Hlebine dužnost obavlja volonterski. Općinska načelnica dostavila je 30. srpnja 2026. godine sukladno članku 90. stavku 5. Zakona o lokalnoj i područnoj (regionalnoj) samoupravi obavijest nadležnom upravnom tijelu Općine da će dužnost općinske načelnice Općine Hlebine od dana 1. listopada 2026. godine oblajati profesionalno. Općinsko vijeće ne donosi Odluku o prihvaćanju ili ne prihvaćanju načina obavljanja dužnosti, već samo Odluku o plaći i drugim pravima iz rada općinskog načelnika.  Stoga ste u materijalima primi prijedlog Odluke. Plaću općinskog načelnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%. Osnovica za obračun plaće općinskog načelnika jednaka je osnovici za obračun plaće državnih dužnosnika. U slučaju promjene osnovice za obračun plaće državnih dužnosnika primjenjuje se ta osnovica neposredno. Općinski načelnik koji dužnost obavlja profesionalno ostvaruje prava iz mirovinskog i zdravstvenog osiguranja, a vrijeme obavljanja dužnosti uračunava mu se u staž osiguranja, te ostvaruje pravo na naknadu stvarnih materijalnih troškova nastalih u vezi s obnašanjem dužnosti. Dosadašnji koeficijent za obračun iznosio je 2,70 i nije se mijenjao od 2017. godine. Prijedlog je da koeficijent iznosi 3,00 do 3,20.

 Predsjednik: Dajem riječ općinskoj načelnici.

Općinska načelnica: 13 godina obnašam dužnost općinske načelnice, a prije toga 4 godine dužnost zamjenika općinskog načelnika. Obzirom na situaciju, a to je da ne mogu sa radnog mjesta u Podravci gdje imam zasnovan radni odnos uzimati godišnji odmor na pola dana, a nemam dosta godišnjeg da mogu stručno i profesionalno obnašati dužnosti općinske načelnice, svi sastanci održavaju se u toku radnog vremena, stoga sam donijela odluku da ću sa 1. listopadom 2026. godine dužnost općinske načelnice obnašati profesionalno. Također želim napomenuti da ne želim primati nikakve materijalne dodatke osim troškova službenog puta. Što se tiče prijedloga za koeficijent smatram da je 3,10 u redu.  

[bookmark: _Hlk237872993]	Predsjednik: Da li se netko javlja za riječ, da li ima pitanja? Obzirom da nema dajem prijedlog Odluke o plaći i drugim pravima iz rada općinskog načelnika Općine Hlebine koji dužnost obavlja profesionalno na usvajanje. Tko je za, protiv, suzdržan?

(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

Odluku o plaći i drugim pravima iz rada općinskog načelnika Općine Hlebine 
koji dužnost obavlja profesionalno.

 (Odluka se prilaže Zapisniku i čini njegov sastavni dio).

TOČKA 2. 
PRAVILNIK O PROVEDBI POSTUPKA JEDNOSTAVNE NABAVE U OPĆINI HLEBINE

Predsjednik: U materijalima za sjednicu primili ste Nacrt Pravilnika o provedbi postupka jednostavne nabave u Općini Hlebine. Dajem riječ gđi Kovaček. 

Đurđica Kovaček: 16. svibnja 2026. godine na snagu je stupio Zakon o izmjenama i dopunama Zakona o javnoj nabavi („Narodne novine“ broj 48/26, dalje u tekstu: ZJN 2016) te je sukladno tome potrebno uskladiti Pravilnik o provedbi postupka jednostavne nabave u Općini Hlebine s novim odredbama. Izmjenama i dopunama ZJN 2016 izmijenjeni su vrijednosni pragovi za provedbu jednostavne i javne nabave te su uvedena nova pravila i uvjeti za provođenje postupaka jednostavne nabave. Od 1. rujna 2026. godine javna nabava provodi se za nabavu roba i usluga procijenjene vrijednosti veće od 50.000,00 eura bez PDV-a, a za nabavu radova procijenjene vrijednosti veće od 100.000,00 eura bez PDV-a.
Izmjenama ZJN 2016 propisana je i obveza provođenja postupaka jednostavne nabave procijenjene vrijednosti veće od 15.000,00 eura bez PDV-a putem Elektroničkog oglasnika javne nabave Republike Hrvatske (EOJN RH), na način da se nabava roba i usluga procijenjene vrijednosti veće od 15.000,00 eura bez PDV-a do 25.000,00 eura bez PDV-a, a radova procijenjene vrijednosti veće od 15.000,00 eura bez PDV-a do 45.000,00 eura bez PDV-a provodi upućivanjem poziva gospodarskim subjektima kroz EOJN. Nabava roba i usluga procijenjene vrijednosti veće od 25.000,00 eura bez PDV-a do 50.000,00 eura bez PDV-a, a radova procijenjene vrijednosti veće od 45.000,00 eura bez PDV-a do 100.000,00 eura bez PDV-a provodi se javnom objavom u EOJN RH.
Novim Pravilnikom uređuju se i pravila o poštivanju načela javne nabave iz članka 4. Zakona o sprječavanju, prepoznavanju i uklanjanju sukoba interesa sukladno odredbama članka 75. do 83. ZJN 2016, te se uređuju pravila o osiguranju pravne zaštite gospodarskim subjektima,  i to putem prigovora općinskom načelniku za nabave čija je procijenjena vrijednost veća od 15.000,00 eura.
Prijelaznim i završnim odredbama ZJN 2016 propisano je da su naručitelji dužni u roku od tri mjeseca od stupanja na snagu novih zakonskih odredbi uskladiti svoje opće akte kojima uređuju pravila, uvjete i postupke jednostavne nabave s odredbama Zakona. S obzirom na navedene zakonske izmjene, potrebno je donijeti novi Pravilnik o provedbi postupaka jednostavne nabave  u Općini Hlebine kojim će se jasno urediti postupci jednostavne nabave u Općini Hlebine.
Izmjene i dopune ZJN 2016 koje se tiču provođenja postupaka jednostavne nabave i primjene novih pragova stupaju na snagu 1. rujna 2026., te će sukladno tome i novi Pravilnik o provedbi postupaka jednostavne nabave u Općini Hlebine stupiti na snagu 1. rujna 2026. godine.
Internetsko savjetovanje sa zainteresiranom javnošću provedeno je u razdoblju od 1. srpnja 2026. godine do 1. kolovoza 2026. godine. U vrijeme trajanja postupka internetskog savjetovanja sa zainteresiranom javnošću nisu pristigle nikakve primjedbe na Pravilnik o provedbi postupaka jednostavne nabave u Općini Hlebine.

Predsjednik: Da li se netko javlja za riječ, da li ima pitanja? Obzirom da nema dajem Pravilnik o provedbi postupka jednostavne nabave u Općini Hlebine na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

Pravilnik o provedbi postupka jednostavnoj nabavi u Općini Hlebine

 (Pravilnik se prilaže Zapisniku i čini njegov sastavni dio).

TOČKA 3.
DONOŠENJE ODLUKE  OSTVARIVANJU PRAVA NA SUFINANCIRANJE TROŠKOVA KUPNJE ZBIRKI ZADATAKA I RADNIH BILJEŽNICA ZA UČENIKE POLAZNIKE OSNOVE ŠKOLE S PREBIVALIŠTEM NA PODRUČJU OPĆINE HLEBINE U ŠKOLSKOJ GODINI 2026/2027.

Predsjednik: Dajem riječ općinskoj načelnici. 

Općinska načelnica: Kao i dosadašnjih godina predlažem sufinanciranje kupnje udžbenika u školskoj godini 2026/2027., u obliku jednokratne naknade u novcu učenicima srednjih škola s prebivalištem na području Općine Hlebine, u visini  60,00 eura jednokratne isplate po podnošenju zahtjeva, uz uvjet propisan odlukom. 

Jednoglasno donesena Odluka o ostvarivanju prava na sufinanciranje troškova kupnje udžbenika za učenike polaznike srednjih škola s prebivalištem na području Općine Hlebine u školskoj godini 2026/2027. u visini 60,00 eura.

(Odluka se prilaže zapisniku i čini njegov sastavni dio).

TOČKA 4.
DONOŠENJE ODLUKE O OSTVARIVANJU PRAVA NA SUFINANCIRANJE TROŠKOVA KUPNJE UDŽBENIKA ZA UČENIKE POLAZNIKE SREDNJIH ŠKOLA S PREBIVALIŠTEM NA PODRUČJU OPĆINE HLEBINE U ŠKOLSKOJ GODINI 2026/2027.

Predsjednik: Dajem riječ općinskoj načelnici. 

Općinska načelnica: Kao i dosadašnjih godina predlažem sufinanciranje kupnje zbirki zadataka i radnih bilježnica u školskoj godini 2026/2027., u obliku jednokratne naknade u novcu učenicima osnovnih škola s prebivalištem na području Općine Hlebine, u visini 30,00 eura za učenike od 1. do 4. razreda i 40,00 eura za učenike od 5. do 8. razreda, uz uvjet propisan odlukom.

Jednoglasno donesena Oduka o ostvarivanju prava na sufinanciranje troškova kupnje zbirki zadataka i radnih bilježnica za učenike polaznike osnovne škole s prebivalištem na području Općine Hlebine u školskoj godini 2026/2027., u visini 40,00 eura za učenike od 1. do 4. razreda i 50,00 eura za učenike od 5. do 8. razreda.

(Odluka se prilaže zapisniku i čini njegov sastavni dio). 

TOČKA 5.
DONOŠENJE ODLUKE O ISPLATI DODATNIH SREDSTAVA RKT ŽUPI SVETE KATARINE HLEBINE

Predsjednik: Molim gđu Kovaček da pročita zamolbu.

Đurđica Kovaček: Upravitelj župe Hlebine dostavio je Zamolbu za dodjelu dodatnih sredstava za financiranje projekta izrade i postave mehanike, automatike i elektromotornog pogona za zvona Župe Hlebine. Programom javnih potreba planirana su sredstva u iznosu od 7.000,00 eura. Do sada je župi isplaćeno 5.000,00 eura, te je ostalo još 2.000,00 eura. Projekt iznosi 13.143,75 eura. Županija sufinancira sa iznosom od 3.000,00 eura. Od Općine uz preostalih  2.000,00 eura se traži još dodatni iznos od 3.500,00 eura. Svećenik odlazi iz naše župe i dolazi novi župnik, pa bi trebalo donijeti Odluku kako bi se podmirio račun prije odlaska. 

Jednoglasno donesena Odluka o isplati dodatnih sredstava RKT župi svete Katarine Hlebine u iznosu od 3.500,00 eura. 

(Odluka se prilaže Zapisniku i čini njegov sastavni dio). 

TOČKA 6.
ODLUKA O FINANCIRANJU MIKROČIPIRANJA PASA SA PODRUČJU OPĆINE HLEBINE

	Predsjednik: U materijalima za sjednicu primili ste prijedlog Odluke o financiranju mikročipiranja pasa sa područja Općine Hlebine. Molim gđu Kovaček za pojašnjenje. 

	Đurđica Kovaček: Općina Hlebine ima sklopljen ugovor sa Veterinarskom stanicom Koprivnica o zbrinjavanju napuštenih životinja, a jedan od elemenata je i financiranje mikročipiranje pasa. Kako postoji upit naših mještana da mogu i u drugim veterinarskim ambulantama mikročipirati pse, Općina je stava da se omogući i u drugim ambulantama na području Koprivničko-križevačke županije. 

	Slobodanka Sekulić: Cijena mikročipiranja jednog psa iznosi 16,13 eura, a zbirnjavanje psa lutalice sa hvatanjem i cijelom procedurom prvi mjesec do 1.000,00 eura. Cilj nam je da bude što više čipiranih pasa, jer ukoliko uhvatimo psa koji je čipiran troškove snosi vlasnik, a ukoliko nije trošak snosi Općina. 

Jednoglasno donesena Odluka o financiranju mikročipiranja pasa sa području Općine Hlebine.

(Odluka se prilaže Zapisniku i čini njegov sastavni dio).


TOČKA 7. 
R A Z N O 
	
Općinska načelnica: Upoznala je vijeće sa informacijom o darovanju zemljišta za izgradnju mrtvačnice u Hlebinama. Zemljište su darovali Franjo Rocek, Milan Pavešić i Matija Dolenec. Nakon rasprave predloženo je da se vlasnici grobnih mjesta oslobode od plaćanja grobne naknade, te da se izradi zahvalnica koja će se izvjesiti u  mrtvačnici. 
Gradonačelnik Vukovara pokrenuo je donatorsku kampanju za izgradnju stadiona „12 hrvatskih redarstvenika“ u Vukovaru. Jednoglasno donesena Odluka o donaciji u iznosu od 100,00 eura. 

„Domaća radinost“ Doroteja Juratović dostavila je predponudu za otkup Memory igrice s motivima hrvatske narodne nošnje namijenjenih djeci u vrtićima, učenicima, starijim generacijama i svima koji se oporavljaju. Zaključeno je da se otkupe tri kompleta za potrebe dječjeg vrtića u ukupnom iznosu od 75,00 eura. 

Aktivnosti koje se provode na području općine: krenuli radovi na asfaltiranju ulice Matije Gupca i djela Ulice Josipa bana Jelačića, izradi parkirališta u Ulici Ljudevita Gaja, postavljanje ograde na groblju Hlebine, na zahtjev ŽUC-a postavljeni stupići ispred trgovinu u Jelačićevoj, izdana građevinska dozvola za nastavak gradnje vodoopskrbnog sustava u Gabajevoj Gredi, prijavljen i odobren projekt Modernizacija nerazvrstanih cesta u Gabajevoj Gredi, uređen društveni dom u Gabajevoj Gred, obojani unutarnji zidovi i kupljene stolice. Radi se dokumentacija za prijavu sportskog parka NK Hlebine za apliciranje na javni poziv. 
Održan sastanak sa policijom, doneseni su određeni zaključci i spremnost policija za poduzimanje određenih radnji  vezanih za javni red i mir i cestovnu sigurnost. 

Pod točkom razno vijećnica Zlatar postavila je pitanje vezano za uređenje površine ispred svoje kuće obzirom da nakon provedene aglomeracije nije to riješeno. Upućena je da prigovor podnese KC Vodama. 
Vijećnik Vuljak postavio je pitanje o visini naknade za rođenje djeteta. Načelnica je odgovorila da ona iznosi i dalje 300,00 eura po rođenom djetetu uz uvjet da su ispunjeni svi preduvjeti navedeni u Odluci. 
	

Predsjednik: Obzirom da nema više javljanja za riječ zaključujem sjednicu Općinskog vijeća Općine Hlebine. 


	Sjednica Općinskog vijeća Općine Hlebine završena je u 16:50 sati. 



    Zapisničar:									      	 Predsjednik:
Đurđica Kovaček								     	Anđelko Belec

